Sigmundur Davíð Gunnlaugsson . Eignir slitabúanna nema um 2.500 milljörðum króna , en þar á meðal eru 95 prósent eignarhlutur í Íslandsbanka , og 87 prósent eignarhlutur í Arion banka . Eins og Kjarninn hefur bent á áður þá er rík krafa um það hjá verkalýðshreyfingunni að lægstu laun verði hækkuð myndarlega , og hafa samningar ríkisins við lækna , þar sem samið var um meira en 20 prósent hækkun launa , haft mikil áhrif á kröfugerð stéttarfélaga og andann í samningaviðræðunum yfir höfuð . Auk þess sem þau verði leiðrétt miðað við hækkanir hjá öðrum umfram forsendur síðustu kjarasamninga . Það þýðir um 20% hækkun þeirra sem lægstu laun hafa . Þar af um um 100 þúsund króna hækkun lægstu taxta . Kröfur hafa verið uppi um enn meiri hækkanir hjá Matvís , félagi iðnaðarmanna í matvæla - og veitingageiranum , sem eru með lægri taxta en hinir hópar iðnaðarmanna eins og mál standa nú . Helstu rök fyrir kröfum BHM eru þau , að margar háskólamenntaðar stéttir hafi setið eftir í launaþróun undafarinna ára , eins og gögn sýna , og síðan að stjórnvöld hafi þegar gefið tóninn um hvernig skuli horft til kröfugerðar um þessi mál með samningum við lækna og kennarastéttir sömuleiðis . BHM hefur horft til þess að semja til þriggja ára en eins og mál standa nú eru samningar órafjarri , samkvæmt heimildum Kjarnans . Þeir vilja fá myndarlega launahækkun , í takt við það sem stjórnvöld hafa samið um að undanförnu . Meðal annars ríflega 20 prósent hækkun launa hjá læknum . Ljóst er að ríkisstjórninni er mikill vandi á höndum við að „ vernda stöðugleikann “ , eins og Bjarni Benediktsson hefur talað fyrir , á meðan stöðugleikinn í kjaraviðræðunum , bæði hjá þeim sem starfa hjá hinu opinbera og á almennum vinnumarkaði , er einkum fólginn í því að vera stöðugt ósammála viðsemjendum í öllum meginatriðum um samningsgrundvöllinn og hvað sé hægt að semja um . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .